Mesterligaen 2009/2010

Mesterligaen i fotball for menn 2009/10 var den 55. utgaven av Europas største fotballturnering, og den ble arrangert av UEFA. Turneringen foregikk i perioden 30. juni 2009-22. mai 2010 og finalen ble spilt 22. mai 2010 på Santiago Bernabéu Stadion i Madrid, Spania, hvor Internazionale slo Bayern München 2-0 i finalen.

Norge stiller med et lag, Stabæk, som kommer inn i andre kvalifiseringsrunde. Totalt deltar 76 lag, og de landene med de sterkeste ligaene får tildelt flest plasser:
 De nasjonale ligaene som er rangert fra 1-3 stiller med fire lag.
 De nasjonale ligaene som er rangert fra 4-6 stiller med tre lag.
 De nasjonale ligaene som er rangert fra 7-15 stiller med to lag.
 De nasjonale ligaene som er rangert fra 16-53 stiller med et lag. (unntatt Liechtenstein)

Turneringsoversikt

Kvalifisering

Første kvalifiseringsrunde
I første kvalifiseringsrunde deltok 4 seriemestere fra de nasjonale ligaene som var rangert fra 50-53. De to vinnerne over to kamper avanserte til andre kvalifiseringsrunde. Kampene ble trukket 22. juni 2009 og spilt 30. juni-1. juli og 7.-8. juli.

Andre kvalifiseringsrunde
I andre kvalifisernigsrunde deltok de to vinnerne fra første kvalifiseringsrunde sammen med 32 seriemestere fra de nasjonale ligaene som var rangert fra 17-49 (unntatt Liechtenstein). Det var totalt 34 lag og de 17 vinnerne over to kamper avanserte til tredje kvalifiseringsrunde. Kampene ble trukket 22. juni og spilt 14.-15. juli og 21.-22. juli.

Tredje kvalifiseringsrunde
Tredje kvalifiseringsrunde var delt i to deler, en del for nasjonale seriemestere og en del for best plasserte lag. Det var totalt 30 lag, 20 i delen for seriemestere og 10 i delen for best plasserte lag. Kampene ble trukket 17. juli 2009, og spilt 28.-29. juli og 4.-5. august.

I delen for seriemestere deltok de 17 vinnerne fra andre kvalifiseringsrunde sammen med tre seriemestere fra de nasjonale ligaene som var rangert fra 14-16. De ti vinnerne over to kamper avanserte til playoffrunden for seriemestere, mens de ti taperne kom inn i Europaligaens playoffrunde.

I delen for best plasserte lag deltok ni sølvmedaljevinnere fra de nasjonale ligaene som var rangert fra 7-15 og bronsemedaljevinneren fra den nasjonale ligaen som var rangert som nummer 6. De fem vinnerne over to kamper avanserte til playoffrunden for best plasserte lag, mens de fem taperne kom også inn i Europaligaens playoffrunde.

Playoffrunde
Playoffrunden var delt i to deler, en for nasjonale seriemestere og en for best plasserte lag. Det var totalt 20 lag, 10 i delen for seriemestere og 10 i delen for best plasserte lag. Kampene ble trukket 7. august 2009 og spilt 18.-19. august og 25.-26. august.

I delen for seriemestere deltok de 10 vinnerne fra tredje kvalifisernsrunde for seriemestere. De fem vinnerne over to kamper avanserte til gruppespillet, mens de fem taperne kom inn i Europaligaens gruppespill.

I delen for best plasserte lag deltok de 5 vinnerne fra tredje kvalifiseringsrunde for best plasserte lag, to bronsemedaljevinnere fra de nasjonale ligaene som er rangert som nummer 4 og 5 og tre fjerdeplasslag fra de nasjonale ligaene som er rangert fra 1-3. De fem vinnerne over to kamper avanserte til gruppespillet, mens de fem taperne kom inn i Europaligaens gruppespill.

Gruppespill
I gruppespillet deltok de 10 vinnerne fra playoffrunden, 13 seriemestere fra de nasjonale ligaene som var rangert fra 1-13, 6 sølvmedaljevinnere fra de nasjonale ligaene som var rangert fra 1-6 og 3 bronsemedaljevinnere fra de nasjonale ligaene som var rangert fra 1-3. Det var dermed 32 lag og 8 grupper med fire lag i hver. Hvert lag spilte seks kamper, og gruppene ble trukket 27. august. Totalt var det 12 kamper fordelt på seks kampdager, med to kamper som ble spilt hver dag. Kampdagene var 15.-16. september, 29.-30. september, 20.-21. oktober, 3-4. november, 24.-25. desember og 8.-9. desember. De to beste fra hver gruppe gikk videre til åttendedelsfinalene, mens nummer tre kom inn i Europaligaens sluttspill.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Sluttspill
De to beste fra hver gruppe i gruppespillet går videre til åttendedelsfinalene, mens lagene som ble nummer tre i sin gruppe kommer inn i Europaligaens sluttspill. Alle kampene i sluttspillet går over to kamper, bortsett fra finalen som spilles over en.

Åttendedelsfinaler
Kampene ble trukket 18. desember. De første kampene blir spilt 16., 17., 23. og 18. februar, og returkampene blir spilt 9.,10., 16. og 17. mars 2010. Lag fra samme gruppe kan ikke møtes, og heller ikke lag fra samme land.

* Bayern München videre på bortemål

Kvartfinaler

Semifinaler

Finale

Finalen ble spilt på Santiago Bernabéu Stadion i Madrid i Spania den 22. mai 2010. Dette er hjemmebanen til Real Madrid og var også arena for europacup-finalene i 1957, 1969 og 1980.

Denne finalen var den første som ble spilt en lørdagskveld.

Referanser

Eksterne lenker
  Om turneringen og resultater hos uefa.com

 
Fotball i 2009
Fotball i 2010
2009 i Europa
2010 i Europa